REGOLAMENT TAL-KUMMISSJONI (KEE) Nru 3388/83
tat-30 ta' Novembru 1983
li jemenda għall-20 darba r-Regolament (KEE) Nru 2730/81 li jwaqqaf lista ta' aġenziji f'pajjiżi importaturi mhux membri li għandhom dritt joħorġu sejħa għal offerti fis-settur tal-ħalib u prodotti tal-ħalib
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunita Ekonomika Ewropea,
Wara li kkunsidrat Regolament tal-Kunsill (KEE) Nru 804/68 tas-27 ta' Ġunju 1968 dwar l-organizazzjoni komuni tas-suq tal-ħalib u prodotti tal-ħalib[1], kif l-aħħar emendat b'Regolament (KE) Nru 1600/83[2], u b'mod partikulari Artikoli 13(3) u 17 (4) tiegħu,
Filwaqt li Regolament tal-Kummissjoni (KEE) Nru 2730/81[3], kif l-aħħar emendat b'Regolament (KEE) Nru 2897/83[4], waqqaf lista ta' aġenziji f'pajjiżi importaturi mhux membri li għandhom dritt joħorġu sejħa għal offerti fis-settur tal-ħalib u prodotti tal-ħalib;
Filwaqt li, fid-dawl ta' l-aktar informazzjoni riċenti disponibbli għall-Kummissjoni dwar il-mod ta' kummerċ segwit fil-pajjiżi importaturi konċernati u n-natura uffiċjali ta' l-aġenziji in kwistjoni, dan ir-Regolament għandu jkun emendat;
Filwaqt li l-miżuri li għalihom hemm provdut f'dan ir-Regolament huma skond l-opinjoni tal-Kumitat tal-Ġestjoni għal Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
Fil-lista ta' organizazzjonijiet ta' ħruġ fl-Anness ta' Regolament (KEE) Nru 2730/81, l-ewwel organizazzjoni taħt il-pajjiż importatur l-Alġerija: Office national de commercialisation (Onaco), 29, rue Ben M'Hidi, Larbi' hu mibdul bis-segwenti:
Office national de commercialisation (Onaco)
jew
Entreprise Nationale de Produits Alimentaires (ENAPAL)
29, rue Larbi Ben M'Hidi
Alger'.
Artikolu 2
Dan ir-Regolament għandu jidħol fis-seħħ fit-tielet ġurnata ta' wara li jkun pubblikat fil-Ġurnal Uffiċjalital-Komunitajiet Ewropej.
Dan ir-Regolament għandu jorbot fit-totalita tiegħu u applikabbli direttament fl-Istati Membri kollha.
Magħmul Brussel, 30 ta' Novembru 1983.